Syväkyykky on hyvää lepoa istumisesta ja seisomisesta
Hei vaan, Fysioterapeutti Matti “Paljasjalka Fysio” tässä taas. Kyykky on yksi ihmisen perusasennoista. Rento syväkyykky on hyvää lepoa seisomisesta ja istumisesta, kun taas kuntosalilla kyykkääminen painojen kanssa on mahtava tapa kehittää kehon voimaa. Hyvä ja toimiva kyykky on osiensa summa. Jalkaterän, nilkan, polven ja lonkan tulee pystyä tekemään yhteistyötä kyykyn aikana. Tämä on sitä tärkeämpää mitä enemmän kuormaa liikutat. Saattaa kuitenkin käydä niin, että mennessäsi kyykkyyn polvesi karkaa sisäänpäin. Tällöin kuormitus jakautuu epätasaisesti, joka voi johtaa kipuun polvessa tai muualla kehossa. Ratkaisu parempaan linjaukseen lähtee jaloistasi!
Näin varmistat kehon paremman linjauksen kyykyssä
Ota lonkkien levyinen haara ja laita jalkaterät eteenpäin. 1.) Juurruta isovarpaasi maahan. - Kehon painopiste tulee jalkaterän sisäsyrjälle ja polvi kiertyy sisäänpäin. 2.) Kierrä lonkkia ulospäin, muista pitää isovarvas juurtuneena. - Jalkaterän holvikaaret nousevat tukeviksi, polvi linjautuu eteenpäin kohti jalkaterää. 3.) Kyykkää siihen syvyyteen, jonne pystyt hallitsemaan luomaasi korkkiruuvia. - Tee liike hitaasti ja tunnustellen. Hosumalla liike menee harakoille. - Max. 5 toistoa, kunnes tämä tulee selkärangasta.
Katso lyhyt video tästä
Testaa tätä tehdessäsi kyykkyjä kehonpainolla tai painojen kanssa. Kun saat jalat juurrutettua maahan, kyykkysi on tukevampi ja varmempi. Pystyt hyödyntämään tätä ohjetta myös tehdessäsi maastavetoja! Tukeva kenkä estää kunnon juurtumisen. ​​​​​​​ Tavallinen salikenkä tai lenkkari tekee jalkaterän juurruttamisesta hankalaa, koska ne puristavat varpaat kasaan. Kantapään alla oleva korko vie puolestaan painoa liikaa eteen ja tekee asennosta epävakaan. Kannattaa siis harjoitella paljain jaloin! Jos se ei ole mahdollista, paljasjalkakengät ovat seuraavaksi paras vaihtoehto. Vaistoa Tahto –salikenkien tarjous jatkuu vielä kuun loppuun asti. Käy katsomassa onko siun kokoja vielä jäljellä:
Paljasjalkasalikengät täältä
Pysytään liikkeessä. - Matti Paljasjalka Fysio​​​​​​​
‍
Rakkaudella jo vuodesta 2020 alkaen ❤️ Kipu Solutions Oy Mantereentie 13 37500 Vesilahti Ei enää viestejä?